1995R1429 — DA — 25.05.2007 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

KOMMISSIONENS FORORDNING (EF) Nr. 1429/95

af 23. juni 1995

om gennemførelsesbestemmelser for eksportrestitutioner for forarbejdede frugter og grøntsager, undtagen for tilsat sukker







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager ( 1 ), senest ændret ved forordning (EF) nr. 1032/95 ( 2 ), særlig artikel 13, stk. 8, artikel 14, stk. 5, og artikel 14a, stk. 7, under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi ( 3 ), særlig artikel 3, og ud fra følgende betragtninger: ud fra følgende betragtninger: Ifølge artikel 13, stk. 4, i forordning (EØF) nr. 426/86 ydes der kun restitution mod forelæggelse af en eksportlicens; ved Kommissionens forordning (EØF) nr. 3719/88 ( 4 ), senest ændret ved forordning (EF) nr. 1199/95 ( 5 ), fastsattes gennemførelsesbestemmelser for import- og eksportlicenser samt forudfastsættelsesattester for landbrugsprodukter; ved Kommissionens forordning (EØF) nr. 3846/87 ( 6 ), senest ændret ved forordning (EF) nr. 836/95 ( 7 ), fastsattes nomenklaturen over eksportrestitutioner for landbrugsprodukter; ved Kommissionens forordning (EØF) nr. 3665/87 ( 8 ), senest ændret ved forordning (EF) nr. 331/95 ( 9 ), indførtes fælles gennemførelsesbestemmelser for eksportrestitutioner for landbrugsprodukter; disse bestemmelser bør suppleres med særlige bestemmelser for forarbejdede frugter og grøntsager; i henhold til artikel 13, stk. 1, i forordning (EØF) nr. 426/86 skal restitutionerne fastsættes under hensyntagen til de grænser, der følger af aftaler, der er indgået i overensstemmelse med traktatens artikel 228; Kommissionen bør fastsætte de restitutionssatser og maksimale mængder, der kan nyde godt af restitutionen; disse fastsættelser bør ske for hver periode for tildeling af eksportlicenser, og de bør tages op til revision afhængigt af de økonomiske forhold; for at sikre en meget præcis forvaltning af de mængder, der skal udføres, bør der kræves en eksportlicens med en forudfastsat restitution; udstedelsen af de nævnte licenser bør først ske efter en betænkningstid, og de oplysninger, som skal meddeles Kommissionen, samt den fremgangsmåde, der skal følges med hensyn til denne meddelelse, bør angives; medlemsstaterne bør udpege deres kompetente organer, som skal udstede licenserne; endvidere bør licenserne kun udstedes, hvis der stilles en sikkerhed, og hvis der fremlægges en erklæring om, at produkterne er fremstillet af frugt og grøntsager, som er høstet i EF; inden for rammerne af tolerancegrænserne kan den restitutionsberettigede, udførte mængde ikke overskride den mængde, for hvilken der er ansøgt om licens; medlemsstaterne bør regelmæssigt meddele Kommissionen visse oplysninger om licensansøgningerne; Forvaltningskomitéen for Produkter Forarbejdet på Basis af Frugt og Grøntsager har ikke afgivet udtalelse inden for den af formanden fastsatte frist — UDSTEDT FØLGENDE FORORDNING:







Artikel 1

1. Restitutionssatserne for de forarbejdede frugter og grøntsager, der ydes eksportrestitution for, jf. artikel 13, stk. 3, i forordning (EØF) nr. 426/86, fastsættes samtidig med de mængder, for hvilke der kan udstedes licenser med forudfastsættelse af restitutionen.

2. Fastsættelsen, jf. stk. 1, sker for hver licenstildelingsperiode.

3. Om fornødent kan mængderne, jf. stk. 1, ændres under hensyntagen til udviklingen i EF-produktionen og eksportudsigterne.

Artikel 2

Medlemsstaterne udpeger den eller de myndighed(er), der har kompetence til at udstede eksportlicenser i henhold til artikel 13, stk. 4, i forordning (EØF) nr. 426/86, og underretter Kommissionen herom.

Artikel 3

1. De erhvervsdrivende ansøger medlemsstaternes myndigheder om licenser med forudfastsættelse af restitutionen til den sats, der gælder på den dato, hvor ansøgningen indgives.

Licensansøgningen skal ledsages af

▼M3

— en sikkerhedsstillelse på 20 EUR/t netto, dog højst et beløb svarende til restitutionssatsen

▼B

— en erklæring om, at de produkter, der eksporteres, er fremstillet af frugt og grøntsager, som er høstet i EF.

2. Licensansøgningerne og licenserne skal i rubrik 16 indeholde den ellevecifrede produktkode ifølge nomenklaturen over eksportrestitutioner for landbrugsprodukter, der er anført i forordning (EØF) nr. 3846/87.

▼M2

Flere koder kan dog anføres samtidig på licensansøgningen og licensen, hvis disse koder tilhører samme kategori af produkter, og restitutionssatsen er den samme.

▼B

Ved kategori i henhold til artikel 13a, stk. 2, i forordning (EØF) nr. 3719/88 forstås følgende produktklasser:

— tørrede druer henhørende under KN-kode 0806 20

— kirsebær, foreløbigt konserverede, henhørende under KN-kode 0812 10

— tomater, tilberedt eller konserveret på anden måde med eddike eller eddikesyre, henhørende under KN-kode 2002 10

— frugter, tilberedt med sukker, henhørende under KN-kode 2006

— tilberedte nødder, undtagen jordnødder, henhørende under KN-kode 2008 19

— appelsinsaft henhørende under KN-kode 2009 11og 2009 19 med et sukkerindhold på 10° Brix og derover, men under 22° Brix

— appelsinsaft henhørende under KN-kode 2009 11og 2009 19 med et sukkerindhold på 22° Brix og derover, men under 33°Brix

— appelsinsaft henhørende under KN-kode 2009 11og 2009 19 med et sukkerindhold på 33° Brix og derover, men under 44° Brix

— appelsinsaft henhørende under KN-kode 2009 11og 2009 19 med et sukkerindhold på 44° Brix og derover, men under 55° Brix

— appelsinsaft henhørende under KN-kode 2009 11og 2009 19 med et sukkerindhold på 55° Brix og derover.

▼M6

3. Licensens rubrik 22 indeholder en af de i bilaget anførte angivelser.

▼M1

4. For hver ansøgningsindgivelsesdag må de licensansøgninger, en erhvervsdrivende indgiver for et produkt, tilsammen ikke vedrøre en mængde, der er større end den, der er fastsat for produktet i den pågældende tildelingsperiode.

Skulle mængden blive forhøjet i løbet af en tildelingsperiode, må senere ansøgninger ikke vedrøre en mængde, der overstiger forskellen mellem den mængde, der er fastsat inden forhøjelsen, og den mængde, der er fastsat efter forhøjelsen.

Medlemsstaterne afviser på indgivelsesdagen alle de ansøgninger, der ikke opfylder ovennævnte bestemmelser.

▼B

Artikel 4

1. Kommissionen undersøger for hver produktkategori, jf. artikel 3, stk. 2, og for hver dag, hvor der indgives ansøgninger, om de mængder, der ansøges om i henhold til artikel 3, sammenlagt overskrider den mængde, der er omhandlet i artikel 1

— ►M2 nedsat med de mængder, for hvilke der i den pågældende tildelingsperiode allerede er eller er ved at blive udstedt licenser med forudfastsættelse af restitutionen ◄ , heri ikke medregnet licenser, der er udstedt i forbindelse med fødevarehjælp i henhold til artikel 10, stk. 4, i den landbrugsaftale, som er indgået under de multilaterale handelsforhandlinger i Uruguay-rundens regi

▼M2 —————

▼B

— forhøjet med de mængder, der er omfattet af ansøgninger, som er trukket tilbage, jf. stk. 4

— forhøjet med de mængder, der er udstedt licenser for, men som ikke er udnyttet

— forhøjet med de uudnyttede mængder inden for rammerne af den tolerancemargen, der er omhandlet i artikel 8, stk. 5, i forordning (EØF) nr. 3719/88.

Såfremt mængden overskrides, fastsætter Kommissionen en procentsats for nedsættelse af de mængder, der er ansøgt om, eller den beslutter at afvise ansøgningerne.

2. Eksportlicenserne udstedes den femte arbejdsdag efter den dag, hvori ansøgningerne indgives, medmindre der inden da er truffet en særforanstaltning, jf. stk. 1.

3. Licenserne er gyldige i fem måneder ►M2 fra udstedelsesdagen, jf. artikel 21, stk. 2, i forordning (EØF) nr. 3719/88 ◄ .

4. Hvis der fastsættes en nedsættelsesprocent, jf. stk. 1, kan ansøgningerne trækkes tilbage inden for ti arbejdsdage efter offentliggørelsen af procentsatsen. I så fald frigives sikkerheden. Den frigives ligeledes for afviste ansøgninger.

▼M2

Hvis en licensansøgning trækkes tilbage, efter at licensen er udstedt, overdrages licensen med henblik på annullering til de i artikel 2 nævnte myndigheder samtidig med meddelelsen om, at licensansøgningen er trukket tilbage.

▼B

5. Den mængde, der eksporteres inden for den tolerancemargen, der er omhandlet i artikel 8, stk. 4, i forordning (EØF) nr. 3719/88, giver ikke ret til restitution.

▼M2 —————

▼M3

Artikel 6

1. Medlemsstaterne giver for hver produktkategori Kommissionen meddelelse om følgende:

a) de samlede mængder, der er ansøgt om licenser for, bortset fra mængderne i ansøgninger, der er afvist efter artikel 3, stk. 4

b) de samlede mængder, som licensansøgningerne er blevet trukket tilbage for, jf. artikel 4, stk. 4

c) de samlede mængder, der er udstedt licenser for, men som ikke er blevet udnyttet

d) de samlede uudnyttede mængder inden for den tolerance, der er omhandlet i artikel 8, stk. 5, i Kommissionens forordning (EF) nr. 1291/2000 ( 10 ).

Hvis der ikke er nogen mængder at meddele, anføres der i meddelelsen »ingen«.

2. Meddelelserne:

a) skal i givet fald indeholde angivelsen »restitution ydet i forbindelse med fødevarehjælp, jf. artikel 10, stk. 4, i landbrugsaftalen indgået under de multilaterale handelsforhandlinger under Uruguay-runden«

b) skal sendes via e-post til Kommissionen på den formular, som Kommissionen med henblik herpå har stillet til rådighed for medlemsstaterne.

3.

a) Meddelelserne skal fremsendes hver mandag og torsdag senest kl. 12 (belgisk tid) for de ansøgninger, der er blevet indgivet alle arbejdsdage i perioden mellem dagen for den foregående meddelelse og dagen før meddelelsesdagen, og skal endvidere indeholde de oplysninger, medlemsstaterne i samme periode har fået om tilbagetrukne og uudnyttede mængder. Hvis en mandag eller en torsdag falder på en helligdag i Kommissionen, kan Kommissionen midlertidigt ændre meddelelsesdagen.

b) Hvis meddelelsesdagen i litra a) er en national helligdag, skal medlemsstaten fremsende meddelelsen den sidste arbejdsdag før helligdagen senest kl. 15 (belgisk tid).

▼B

Artikel 7

Hvis der ydes restitution i henhold til artikel 14a, stk. 2, i forordning (EØF) nr. 426/86, kan der ikke ydes restitution i henhold til artikel 14a, stk. 4, i forordning (EØF) nr. 426/86 og vice versa.

▼M4

Artikel 7a

1. Hvis differentieringen af restitutionen kun består i, at der ikke er fastsat restitution for Estland, er bevis for afslutning af toldformaliteterne ved indførsel uanset artikel 16 i Kommissionens forordning (EF) nr. 800/1999 ( 11 ) ikke påkrævet for udbetaling af restitution for produkter henhørende under KN-kode ex20 08 og ex20 09.

2. Ved fastlæggelsen af den laveste restitutionssats, jf. artikel 18, stk. 2, i forordning (EF) nr. 800/1999, tages der ikke hensyn til den manglende fastsættelse af restitution for produkter henhørende under KN-kode ex20 08 og ex20 09, der udføres til Estland.

▼B

Artikel 8

Denne forordning træder i kraft den 26. juni 1995.

Artikel 6 anvendes dog fra den 29. juni 1995.

Denne forordning er bindende i alle enkeltheder og gælder umiddelbart i hver medlemsstat.

▼M3 —————

▼M6









BILAG

Angivelser omhandlet i artikel 3, stk. 3:

på bulgarsk : Възстановяване при износ, валидно за не повече от … (количество, за което е издаден сертификата)

på spansk : Restitución válida para … (cantidad por la que se haya expedido el certificado) como máximo

på tjekkisk : Náhrada platná pro nejvýše … (množství, na které byla licence udělena)

på dansk : Restitutionen omfatter højst … (den mængde, licensen er udstedt for)

på tysk : Erstattung gültig für höchstens … (Menge, für die die Lizenz erteilt wurde)

på estisk : Toetus kehtib maksimaalselt … (kogus, mille jaoks litsents on välja antud) toote kohta

på græsk : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο

på engelsk : Refund valid for not more than … (quantity for which licence issued)

på fransk : Restitution valable pour … (quantité pour laquelle le certificat est délivré) au maximum

på italiensk : Restituzione valida al massimo per … (quantitativo per il quale è rilasciato il titolo)

på lettisk : Kompensācija attiecas uz ne vairāk kā … (daudzums, par ko izsniegta atļauja)

på litauisk : Grąžinamoji išmoka taikoma ne daugiau nei … (kiekis, kuriam išduota licencija)

på ungarsk : A visszatérítés az alábbi maximális mennyiségre érvényes: … (az a mennyiség, amelyre az engedélyt kiállítják)

på maltesisk : Rifużjoni valida għal mhux aktar minn … (kwantità li għaliha ġiet maħruġa l liċenzja)

på nederlandsk : Restitutie voor ten hoogste … (hoeveelheid waarvoor het certificaat is afgegeven)

på polsk : Pozwolenie ważne dla nie więcej niż … (ilość, dla której wydano pozwolenie)

på portugisisk : Restituição válida para … (quantidade em relação à qual é emitido o certificado), no máximo

på rumænsk : Restituire valabilă pentru maximum … (cantitatea pentru care a fost emisă licența de export)

på slovakisk : Náhrada platná pre maximálne … (množstvo, pre ktoré je povolenie vydané)

på slovensk : Nadomestilo, veljavno za največ … (količina, za katero je bilo izdano dovoljenje)o

på finsk : Vientituki voimassa enintään … (määrä, jolle todistus on annettu) osalta

på svensk : Bidrag som gäller för högst … (kvantitet för vilken licensen skall utfärdas).